
Directiva 2006/22/CE (denumită în continuare „directiva”)[footnoteRef:1] a fost adoptată pentru a stabili condițiile minime pentru punerea în aplicare a Regulamentelor (CE) nr. 561/2006[footnoteRef:2] și (UE) nr. 165/2014[footnoteRef:3] și a Directivei 2002/15/CE[footnoteRef:4]. Aceasta prevede controalele minime care trebuie efectuate în trafic și la sediile întreprinderilor de transport pentru a verifica dacă conducătorii auto și întreprinderile respectă legislația socială aplicabilă activităților de transport rutier. Principalele elemente care trebuie verificate în timpul controalelor efectuate în trafic și la sediile întreprinderilor sunt enumerate în anexa I. Echipamentele standard care trebuie să se afle la dispoziția unităților de control sunt enumerate în anexa II. Directiva impune, de asemenea, statelor membre să instituie un sistem de clasificare în funcție de gradul de risc pentru întreprinderi, pe baza numărului relativ și a gravității încălcărilor. Anexa III enumeră încălcările celor două regulamente și gradul de gravitate. [1:  Directiva 2006/22/CE a Parlamentului European și a Consiliului din 15 martie 2006 privind condițiile minime pentru punerea în aplicare a Regulamentelor (CE) nr. 561/2006 și (UE) nr. 165/2014 și a Directivei 2002/15/CE în ceea ce privește legislația socială referitoare la activitățile de transport rutier și de abrogare a Directivei 88/599/CEE a Consiliului (JO L 102, 11.4.2006, p. 35).]  [2:  Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (JO L 102, 11.4.2006, p. 1).]  [3:  Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1).]  [4:  Directiva 2002/15/CE a Parlamentului European și a Consiliului din 11 martie 2002 privind organizarea timpului de lucru al persoanelor care efectuează activități mobile de transport rutier (JO L 80, 23.3.2002, p. 35).] 

Directiva împuternicește Comisia să adopte acte delegate pentru a modifica anexele I și II, astfel încât să poată fi efectuate ajustări pentru a reflecta evoluțiile celor mai bune practici de asigurare a respectării legislației. Comisia poate adopta, de asemenea, acte delegate de modificare a anexei III pentru a ține cont de evoluțiile în materie de reglementare și de aspectele de siguranță rutieră. 
2. Temeiul juridic al raportului
Prezentul raport este obligatoriu în temeiul articolului 15a alineatul (2) din directivă, care împuternicește Comisia să adopte acte delegate pentru o perioadă de cinci ani începând de la 1 august 2020. Această competență se prelungește tacit cu perioade de timp identice, cu excepția cazului în care Parlamentul European sau Consiliul se opune cel târziu cu trei luni înainte de încheierea fiecărei perioade. 
Întrucât Parlamentul European și Consiliul nu s-au opus prelungirii delegării de competențe în temeiul articolului 15a alineatul (2) din directivă și nu au revocat-o în temeiul articolului 15a alineatul (3), prezentul raport acoperă perioada de cinci ani cuprinsă între 1 august 2020 și 31 iulie 2025. 



3. Exercitarea delegării de competențe
Delegarea de competențe a fost utilizată în temeiul articolului 15a din directivă pentru a adopta Directiva (UE) 2024/846[footnoteRef:5]. Această directivă delegată a actualizat lista încălcărilor din anexa III la Directiva 2006/22/CE în urma adoptării Regulamentului (UE) 2020/1054[footnoteRef:6] (care a adăugat noi dispoziții privind încălcările).  [5:  Directiva delegată (UE) 2024/846 a Comisiei din 14 martie 2024 de modificare a Directivei 2006/22/CE a Parlamentului European și a Consiliului privind condițiile minime pentru punerea în aplicare a Regulamentelor (CE) nr. 561/2006 și (UE) nr. 165/2014 și a Directivei 2002/15/CE în ceea ce privește legislația socială referitoare la activitățile de transport rutier (JO L, 2024/846, 31.5.2024).]  [6:  Regulamentul (UE) 2020/1054 al Parlamentului European și al Consiliului din 15 iulie 2020 de modificare a Regulamentului (CE) nr. 561/2006 în ceea ce privește cerințele minime referitoare la duratele de conducere zilnice și săptămânale maxime, pauzele minime și perioadele de repaus zilnic și săptămânal și a Regulamentului (UE) nr. 165/2014 în ceea ce privește poziționarea prin intermediul tahografelor (JO L 249, 31.7.2020, p. 1).] 

Printre părțile consultate cu privire la proiectul de directivă delegată s-au numărat experți din statele membre și din industrie, precum și alte grupuri afectate. De asemenea, în cadrul unei reuniuni a Grupului de lucru pentru asigurarea respectării legislației care a avut loc la 2 iunie 2022, au fost invitați experți ai Parlamentului European. Comisia a adoptat directiva delegată la 14 martie 2024 și a informat Parlamentul European și Consiliul în consecință. Niciuna dintre cele două instituții nu a formulat obiecții la actul delegat în termenul de două luni. Directiva delegată a fost publicată în Jurnalul Oficial al Uniunii Europene la 31 mai 2024[footnoteRef:7] și a intrat în vigoare la 20 iunie 2024. Statele membre trebuiau să o transpună în legislațiile naționale până la 14 februarie 2025.  [7:  [Vă rugăm să menționați referința JO].] 

Delegarea de competențe nu a fost utilizată până în prezent pentru a modifica anexele I și II la Directiva 2006/22/CE pentru aplicarea articolelor 4 și 6, întrucât niciun stat membru nu a prezentat nicio cerere relevantă de modificare a elementelor care trebuie verificate în timpul controalelor în trafic și la sediile întreprinderilor, iar Comisia nu a considerat că sunt necesare modificări.
4. Concluzie
Comisia salută prelungirea tacită a delegării de competențe, care este necesară pentru ca Directiva 2006/22/CE să își atingă obiectivele și să funcționeze în mod corespunzător. 
Comisia invită Parlamentul European și Consiliul să ia act de prezentul raport. 

